cyanic-selkie/wikianc huggingface dataset:
Թբիլիսի
Կրթություն
Երկրի գլխավոր տեխնիկական համալսարանը՝ Վրաստանի տեխնիկական համալսարանն է, որը ևս գտնվում է Թբիլիսիում։ Այն հիմնադրվել է 1922 թվականին, որպես Թբիլիսիի համալսարանի պոլիտեխնիկական ֆակուլտետ։ Առաջին դասախոսությունը կարդացել է նշանավոր վրացի մաթեմատիկոս Անդրիա Ռազմաձեն։ 1990 թվականին ստացել է համալսարանի կարգավիճակ։ Վրաստանի մայրաքաղաքի մասնավոր բուհերից նշանավոր են Վրաստանի համալսարանը, Կովկաս համալսարանը և Ազատ համալսարանը։
Վրաստանի համալսարանը հանդիսանում է երկրի խոշորագույն մասնավոր բուհը, որն ունի ավելի քան 3500 վրացի և արտասահմանցի ուսանող։ 2005 թվականին հիմնադրված համալսարանը կարճ ժամանակահատվածում կարողացավ դառնալ Վրաստանի կրթական ոլորտի շուկայի առաջատարը։ 2010 թվականին համալսարանը ստանալով Արտասահմանյան մասնավոր ներդրումների կորպորացիայի ֆինանսավորումը կարողացավ բարելավել բուհի ենթակառուցվածքները և այն համալրել նոր տեխնիկական սարքավորումներով։ Վրաստանի համալսարանն ունի նաև բակալավրի և մագիստրատուրայի տարբեր ծրագրեր
Եղբայրական և քույր քաղաքներ
Թբիլիսիի քույր քաղաքներն են ՝
Արտաքին հղումներ
Կատեգորիա:Թբիլիսի Կատեգորիա:Վերանվանված քաղաքներ Կատեգորիա:Սրբազան քաղաքներ Կատեգորիա:479 թվականին հիմնադրված բնակավայրեր Կատեգորիա:Մետաքսի ճանապարհի բնակավայրեր
Սովետսկայա (այլ կիրառումներ)
Սովետսկայա, կարող է վերաբերել՝
Սովուգ-Օլուգ (այլ կիրառումներ)
Սովուգ-Օլուգ, կարող է վերաբերել՝
Պոզիտիվ հոգեբանություն
Պոզիտիվ հոգեբանություն, հոգեբանության ուղղություն, որը զբաղվում է մարդկային հոգեբանության դրական կողմերի բացահայտմամբ։ Ի տարբերություն դասական հոգեբանության, որը կենտրոնացված է հիմնականում խնդիրների և պաթոլոգիայի վրա, պոզիտիվ հոգեբանությունը օգնում է ձեռք բերել  երջանկության զգացում (օրինակ՝ լավատեսություն, ներելու և վստահելու ունակություն, համերաշխություն)։ Հետազոտության այս ճյուղը փորձում է բացահայտել մարդու բնատուր հնարավորությունները և կյանքի փորձը դարձնել առավել բարենպաստ։
Պատմություն
Այս ուղղության հիմքում ընկած է հումանիստական հոգեբանությունը։ Այս ուղղությունը հիմնված է Գորդոն Օլպորտի, Աբրահամ Մասլոուի և Կարլ Ռոջերսի նվաճումների վրա։ Տեսակետներից մեկի համաձայն «պոզիտիվ հոգեբանություն» տերմինը առաջին անգամ օգտագործել է Մասլոուն՝ իր «Մոտիվացիա և անհատականություն» գրքում (1954) ։ Նա և հումանիստական հոգեբանություն այլ ներկայացուցիչներ 1950 և 1960-ականներին իրենց աշխատություններում հոգեբաններին կոչ էին անում ավելի շատ ուշադրություն դարձնել ոչ թե հիվանդությունների և պաթոլոգիաների բուժմանը, այլ հոգեկան առողջության խթանմանը։ Այս ոլորտի ժամանակակից հետազոտողներից առավել ակնառու են Էդ Դիները, Միխայ Չիկսենտմիխային, Չարլզ Սնայդերը, Ալբերտ Բանդուրան, Դանիել Գիլբերտը և Ջոն Հայդը։
Պոզիտիվ հոգեբանության ակադեմիական ոլորտի հիմնադիր է համարվում Մարտին Սելիգմանը, ով 1988 թվականին ընտրվելով Ամերիկայի հոգեբանական ասոցիացիայի նախագահ, իր ելույթը նվիրեց հոգեբանության այս նոր ուղղությանը։ Իր ելույթում նա ընդգծեց, որ նախորդ 50 տարիների ընթացքում հոգեբանությունը զբաղված է եղել տարբեր պաթոլոգիաների հետազոտությամբ և բուժմամբ՝ ուշադրություն չդարձնելով մարդու կյանքում դրական երևույթներին, ինչպիսիք են՝ ստեղծագործելու կարողությունը, հույսը, նպատակներին հասնելու ձգտումը, համառությունը։ Սելիգմանը կոչ է արել իր գործընկերներին վերականգնել հավասարակշռությունը և ապագա հետազոտողների համար առաջարկել է 3 հիմնական ուղղություն.
Սելիգմանի ելույթը մեծ հետաքրքրություն առաջացրեց գործընկերների շրջանում, այդ թվում այնպիսի հայտնի հոգեբանների ինչպիսիք են՝ Քրիստոֆեր Պետերսոնը, Էդ Դիները և Միխայ Չիկսենտմիխային, որի շնորհիվ պոզիտիվ հոգեբանություն գաղափարը  շատ արագ  վերածվեց հոգեբանական գիտության նոր ուղղության ։
Դրական էմոցիաների նշանակություն
Ըստ վերջին տարիների գիտական հետազոտությունների տվյալների, դրական էմոցիաները մարդու աշխարհընկալումը դանձնում են ավելի բաց և թույլ են տալիս հետազոտել և գտնել խնդիրների լուծումները։ Բացի այդ դրական էմոցիաները մարդուն դարձնում են ավելի ընկերասեր, իսկ ընկերների քանակի ավելացումը նպաստում է մարդու էվոլյուցիոն գոյատևմանը ։
Հիմնական ուղղություններ
Պոզիտիվ հոգեբանության կենտրոն
Պոզիտիվ հոգեբանության կենտրոնը (անգլ.Positive Psychology Center, PPC), գտնվում է Ամերիկայի Միացյալ Նահանգներում։ Կենտրոնի աշխատանքների առաջին փուլն անհատի  դրական հատկանիշների և ուժեղ կողմերի  դասակարգումն է (ըստ DSM-IV-ի)։ 2004 թվականին Սելիգմանը և Պետերսոնը հրապարակել են անձի 24 դրական հատկանիշների ցանկ, դրանք բաժանելով 6 խմբի ։
Պետերսոնի և Սելիգմանի ցանկը կազմվել է այն բանի հիման վրա, թե տարբեր մշակույթներում և կրոններում բնավորության որ գծերն են ավելի արժեքավոր։ Այս ցուցակի հիման վրա հետագայում ստեղծվել է «VIA-Survey» (Values in Action Inventory of Strengths) հարցարանը, որը բաղկացած է 240 հարցերից (հարցարանը հասանելի է համացանցում)։ Ներկայումս այն թարգմանված է 17 լեզուներով։
Ըստ VIA-Survey հարցարանի պատասխանների՝ պարզ դարձավ, թե բնավորության ինչպիսի գծեր են անհրաժեշտ դեպրեսիան հաղթահարելու և երջանկության հասնելու համար։ Դրանք են՝
Սորտավալայի շրջան
Սորտավալայի շրջան (Сортавальский район), մունիցիպալ շրջան Ռուսաստանի Դաշնության Կարելիայի հանրապետությունում։
Պոզիտիվ հոգեբանություն
Հիմնական ուղղություններ
VIA-Survey հարցարանը հոգեբուժության մեջ կարող է օգտագործվել հետևյալ կերպ. հաճախորդը, հարցարանի օգնությամբ, պետք է գնահատի իր ուժեղ կողմերը, այնուհետև փորձի այդ ուժեղ կողմերը կիրառել տարբեր մեթոդներով (օրինակ՝ շաբաթվա ամեն օրը փորձել նոր մեթոդ)։ Խորհուրդ է տրվում ամեն օր օրագրի մեջ նշել 3 երջանիկ իրադարձություն, որը տեղի է ունեցել տվյալ օրը, ինչպես նաև նշել, թե որ գործողությունն է հանգեցրել դրան ։
Սորտավալայի շրջան
Ստեղծվել է 1970 թվականին։ Վարչական կենտրոնը՝ Սորտավալա ։
Պոզիտիվ հոգեբանություն
Պոզիտիվ հոգեբանության կիրառական կենտրոն
Պոզիտիվ հոգեբանության կիրառական կենտրոնը (Centre of Applied Positive Psychology, CAPP), գտնվում է Մեծ Բրիտանիաում։ Կենտրոնի ղեկավարն է Ալեքս Լինլին (Alex Linley): Հետազոտության հիմնական նպատակն է համարվում  պոզիտիվ հոգեբանության միտքը օգտագործել պրոֆեսիոնալ ոլորտում։ CAPP կենտրոնում ստեղծվեց «Realise2» հարցարանը, որը օգնում է հասկանալ, թե ինչպիսի ունակություններով և բնավորության ուժեղ գծերով է օժտված անհատը, ինչպես նաև պարզել,  թե որքանով է նա օգտագործում այդ առավելությունները առօրյա կյանքում (հարցարանը այժմ գործում է միայն անգլերեն լեզվով)։ CAPP Կենտրոնի հետազոտողները մշակում են մեթոդներ, որոնք կօգնեն մաքսիմալ օգտագործել ուժեղ կողմերը և մինիմալի հասցնել բացասական դրսևորումերը, ինչպիսիք են՝ անձի զարգացմանը նպաստող  թույլ կամ ոչ բավարար ասպեկտները։
Քննադատություն
Ըստ Կիրկ Շնայդերի, պոզիտիվ հոգեբանությունը չի կարող բացատրել անցյալում տեղի ունեցած բացասական իրադարձությունները։ Բացի այդ Շնայդերը մատնացույց է անում, որ պոզիտիվ պատրանքները կարող են խաթարել իրականությունը ։ Պոզիտիվ տրամադրվածությունը կարող է խաթարել նաև հոգեբանական աճը։ Բացասականը՝ արտահայտված թույլ դեպրեսիայով, հակառակը, համահարաբերակցում է համեմատաբար քիչ խեղաթյուրված իրականության հետ։ Այդ պատճառով բացասականը կարող է կարևոր դեր խաղալ մարդու ինքնազարգացման դինամիկայում ։ Սելիգմանը իր աշխատանքներում ընդունում էր դրական պատրանքների վարկածը ։
Սորտավալայի շրջան
Բնակչություն
2013 թվականի մարդահամարի արդյունքներով շրջանում բնակվում էր 31800 մարդ։ Բնակչության խտությունը կազմում էր 14,52 մարդ/կմ²։
Արտաքին հղումներ
Կատեգորիա:Կարելիայի հանրապետություն Կատեգորիա:Ռուսաստանի շրջաններ ըստ դաշնային սուբյեկտների
Պոզիտիվ հոգեբանություն
Արտաքին հղումներ
Կատեգորիա:Հոգեբանություն Կատեգորիա:Հոգեբանության ճյուղեր
Սուոյարվիի շրջան
Սուոյարվիի շրջան (Суоя́рвский район), մունիցիպալ շրջան Ռուսաստանի Դաշնության Կարելիայի հանրապետությունում։
Աշխարհագրություն
Շրջանի տարածքի մակերեսը կազմում է 13731 կմ²։
Բնակչություն
2010 թվականի մարդահամարի արդյունքներով շրջանում բնակվում էր 18876 մարդ։ Բնակչության խտությունը կազմում էր 1,37 մարդ/կմ²։
Արտաքին հղումներ
Կատեգորիա:Կարելիայի հանրապետության շրջաններ Կատեգորիա:Ռուսաստանի շրջաններ ըստ դաշնային սուբյեկտների
Ալեքսանդրի փողոց (Տագանրոգ)
Ալեքսանդրի փողոց (Александровская улица), փողոց ՌԴ Ռոստովի մարզի Տագանրոգ քաղաքի կենտրոնական պատմական մասում։ Անվանված է Ռուսաստանի կայսր Ալեքսանդր I-ի պատվին։
Աշխարհագրություն
Գտնվում է Նեկրասովի նրբանցքի և Մեծ պողոտայի միջև ։ Երկարությունը` 4145 մ։ Տների համարակալումը սկսվում է Նեկրասովի նրբանցքից։
Պատմություն
Ալեքսանդրի փողոցին պատմական անունը վերադարձվել 1998 թվականին ։ Փողոցը վերանվանվել է Սվերդլովի փողոց 1923 թվականին։ Առաջին անգամ Ալեքսանդրի անունով կոչվել է 1904 թվականին։
Կորսված շինություններ
Ալեքսանդրի փողոցում գտնվել են մի շարք նշանակալի շինություններ, որոնք տարիների ընթացքում քանդվել են և մեր օրերին չեն հասել։ Դրանց թվում են.
Ծանոթագրություններ
Կատեգորիա:Տագանրոգի փողոցներ
Վեբ-ֆորում
Վեբ-ֆորում կամ վեբ-կոնֆերանս, հատուկ ծրագրային ապահովում՝ համացանցում վեբ կայքի այցելուների միջև քննարկումներ կազմակերպելու համար։ Եզրը համապատասխանում է սկզբնական «ֆորում» հասկացությանը։
Ֆորումը առաջարկում է բաժիններ քննարկման համար։ Ֆորումի աշխատանքը կայանում է օգտվողների կողմից թեմաների ստեղծման և այդ թեմաներում հետագա քննարկումների մեջ։
Ֆորումի տարածված բաժանումն է՝ Բաժիններ → թեմաներ → գրառումներ։
Քննարկումը պետք է համապատասխանի թեմային։ Սկզբնական թեմայից շեղումը հաճախ արգելվում է ֆորումում վարքի կանոններով։ Կանոններին հետևում է մոդերատորը՝ մասնակից, որը կարող է ջնջել կամ խմբագրել գրառումներ որոշակի բաժնում կամ թեմայում։
Ֆորումներում կարող է գործել գրառումներ կատարելու շատ ճկուն համակարգ։ Օրինակ, որոշ ֆորումներում գրառումներ ընթերցել և ստեղծել նորեր կարող են ցանկացած պատահական մարդիկ, իսկ մյուսներում անհրաժեշտ է գրանցվել։ Վերջինը ավելի հաճախ հանդիպող է։ Երկու դեպքում էլ, ֆորումները կոչվում են բաց։ Լինում է նաև խառը ձև։ Երբ թեմաների մի մասը հասանելի է բոլորին, իսկ մյուս մասը միայն գրանցված անդամներին։ Բաց ֆորումներից բացի, գոյություն ունեն նաև փակ ֆորումներ, որոնց գրառումները կարդալու կամ գրառում կատարելու համար, անհրաժեշտ է ֆորումի ադմինիստրատորի թույլտվությունը։ Հանդիպում են նաև ֆորումներ, որտեղ բաժինների մի մասը բաց է, իսկ մյուս մասը հասանելի է միայն անդամների նեղ խմբին։
Գրանցվելիս ֆորումի անդամները ստեղծում են անձնագիր, որտեղ գրվում է տեղեկություններ անդամի մասին։ Ֆորումներում գոյություն ունի նամակների համակարգ, որը թույլ է տալիս երկու անդամներին խորհրդակցվել միմյանց հետ։
Քոչարի (ֆիլմ)
«Քոչարի», 1983 թվականին «Հայֆիլմ» («Մոսֆիլմ» կ/ս «Դեբյուտ» ս/մ հետ համատեղ) կինոստուդիայում նկարահանված հայկական ֆիլմ։
Վեբ-ֆորում
Ամեն մի կոնկրետ ֆորում ունի սեփական ուղղվածությունը, որի շրջանակներում կարող են ընթանալ տարատեսակ ու բազմաբնույթ քննարկուներ։ Հաճախ մի քանի ուղղվածություն միավորված են մի ֆորումի շրջանակներում։
Քոչարի (ֆիլմ)
Սյուժե
Հեռավոր գյուղից ֆիլմի հերոսի քաղաք գալը հավաքույթի առիթ է դառնում հին ընկերների համար, որոնք նույն քաղաքում ապրելով՝ տարիներով չեն հանդիպում միմյանց ։
Վեբ-ֆորում
Ըստ ֆորումի թեմաների ստեղծման ֆորումները լինում են թեմաների դինամիկ և ստատիկ ցուցակով։ Առաջիններում հասարակ անդամները կարող են ստեղծել թեմաներ, ֆորումի ուղղվածության շրջանակներում, իսկ մյուսներում՝ ոչ։
Սովորաբար ֆորումները ունեն որոնելու հնարավորություն ֆորումի գրառումների մեջ։
Սորա (այլ կիրառումներ)
Սորա, կարող է վերաբերել՝
Վեբ-ֆորում
Որպես կանոն, ֆումը տարբերվում է չաթից ավելի լուրջ քննարկումներով, քանի որ պատասխանողներին պատասխանի վրա մտածելու ավելի շատ ժամանակ է տրվում։ Ֆորումները հաճախ են օգտագործվում տարատեսակ խորհրդատվությունների և տեխնիկական սպասարկման աշխատակիցների կողմից։
Ներկա պահին վեբ-ֆորումները համացանցում քննարկումների ամենատարածված միջոցն են։
Ֆորումների ծրագրային ապահովում
Խոշորագույն (500 000-ից ավել գրառում) ֆորումների ծրագրային ապահովման տասնյակ ըստ, Հոկտեմբեր 23 2006ի տվյալներ։
Համացանց
* Կատեգորիա:Համացանց
Շարբոն
Շարբոն (Charbogne), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 210 մարդ, բնակչության խտությունը` 23.18 մարդ/կմ²։ Բնակավայրը զբաղեցնում է 9.06 կմ² տարածք։
Աշխարհագրություն
Գտնվում է Փարիզ քաղաքից 180 կմ հյուսիս-արևելք, Շալոն ան Շամպայն քաղաքից 65 կմ հյուսիս, Շառլվիլ Մեզիեր քաղաքից 32 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 139 աշխատունակ (15-64 տարեկան) բնակիչ, որոնցից ակտիվ էին 105-ը, իսկ ոչ ակտիվները` 34։ Ակտիվության ցուցանիշը կազմում է 75,5 %։ 105 աշխատունակ մարդկանցից աշխատել է 99 անձ (53 տղամարդ և 46 կին)։ Գործազուրկ են եղել 6 անձ (3 տղամարդ և 3 կին)։ 34 անաշխատունակներից 16-ը եղել են աշակերտներ կամ ուսանողներ, 8-ը` թոշակառուներ, իսկ 10-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Տրանսֆորմերներ։ Վերջին ասպետը
Տրանսֆորմերներ։ Վերջին ասպետը (Transformers: The Last Knight), ամերիկյան գիտաֆանտաստիկական մարտաֆիլմ։ Սա Տրանսֆորմերների մասին ֆիլմաշարի հինգերորդ ֆիլմն է։ Ռեժիսոր՝ Մայքլ Բեյ։
Ֆիլմի պրեմիերան ԱՄՆ-ում կկայանա 2017 թվականի հունիսի 23-ին RealD 3D, IMAX 3D և 2D-ում ։
Ստեղծում
2015 թվականի մարտին Deadline.com հայտնել էր, որ Paramount Pictures-ը բանակցություններ է վարում «Օսկար» տիրապետող Ակիվա Գոլդսմանի հետ, որպեսզի փոխանցել նոր գաղափարներ ապագա Տրանսֆորմատորների համար։ Ստուդիան պատրաստվում է անել այն, ինչ Ջեյմս Քեմերոնը և 20th Century Fox-ը չկարողացան անել երեք նոր Ավատարներում, ինչպես նաև այն, որ Disney-ը անում է նրա համար, որպեսզի վերականգնել Star Wars-ը սիքվելի ու սպին-օֆֆի միջոցով։ Paramount Pictures-ը ցանկանում է ունենալ իր սեփական Տրանսֆորմատորներ կինեմատոգրաֆիական տիեզերքը, Marvel-ի, Marvel Cinematic Universe-ի, Warner Bros-ի ու DC Universe Extended-ի նման ։ Ռեժիսոր հանդես կգա Մայքլ Բեյը, գործադիր պրոդյուսեր՝ Սթիվեն Սփիլբերգը, իսկ պրոդյուսեր՝ Լորենցո դի Բոնավենտուրան։ 2015 թվականի հունիսին հայտարարվեց, որ Ակիվա Գոլդսմանը և Ջեֆ Փինկները կգրեն ֆիլմի սցենարը ։ Սակայն նոյեմբերի 20-ին, զբաղվածության պատճառով է, այլ նախագծերում, Գոլդսմանը դուրս մնաց նախագծից և Paramount-ը սկսել է բանակցություններ վարել դուետ Արթուր Մարկունի և Մեթ Հոլլոուեյնի («Երկաթե մարդը») ու Կեն Նոլանի («Սև ճուռակ») հետ ։ Ապրիլին օպերատոր է ընտրվել Ջոնաթան Սելան ։
Այն բանից հետո, երբ դուրս է եկել «Տրանսֆորմերներ։ Բնաջնջման դարաշրջանը» ֆիլմը, Բեյը որոշել է չնկարահանել սիքվելը։ Բայց 2016 թվականի հունվարի սկզբին Rolling Stone տված հարցազրույցում, նա հաստատել է, որ կվերադառնա որպես ռեժիսոր Տրանսֆորմերների հինգերորդ ֆիլմում, բայց դա կլինի նրա վերջին ֆիլմը ։ Paramount Pictures-ը Միչիգանում նկարահանումների համար կծախսի $80 մլն։
մայիսի 17-ին Բեյը, իր Instagram էջում ներկայացրել է ֆիլմի պաշտոնական անունը, որը կոչվելու է «Տրանսֆորմերներ. Վերջին ասպետը», նչպես նաև ցույց է տվել խոշոր պլանով Օպտիմուս Պրայմի դեմքը, որը կլինի մանուշակագույն աչքերով, այլ ոչ թե կապույտ, իսկ նրա դեմքը հիմնականում մոխրագույն (կապույտ և կարմիր գույները նույնպես առկա են)։
2016 թվականի մարտի 31-ին հայտարարվել է, որ Մեգաթրոնը վերադառնալու է սիքվելում։
Քասթինգ
2015 թվականի դեկտեմբերին Մարկ Ուոլբերգը հաստատել է, որ նա կվերադառնա ֆիլմի նկարահանումները շարունակելու համար ։ 2016 թվականի փետրվարին, Լոս Անջելեսում և Լոնդոնում անցկացվել են քասթինգներ, երկրորդական դերեր գտնելու համար, ինչպես նաև Փիթեր Կալլենը հաստատել է, որ նա հնչունավորելու Օպտիմուս Պրայմին ։ Ներգրավված կլինեն շուրջ 850 դերասաններ և նկարահանող խմբեր, որոնցից 450 կլինեն Միչիգան նահանգի բնակիչներ ։ 2016 թվականի ապրիլի 13-ին, Entertainment News-ը հաղորդել է, որ Իզաբելա Մոները բանակցություններ է վարում ֆիլմում Իզաբելլայի դերի համար։ 2016 թվականի մայիսի 17-ին հաստատվել է, որ Ջոշ Դյուամելը կկրկնի իր դերը (գնդապետ Ուիլյամ Լենոքս), ինչպես նաև ֆիլմին կմիանա դերասան Ջերրոդ Քարմայքլը։ 2016 թվականի հունիսին Էնթոնի Հոփքինսը, Միտչ Փիլեջին և Սանտիագո Կաբրերան միացել են դերասանական կազմին, իսկ հունիսի 28-ին հաստատվել է, որ Թայրիզ Գիբսոն կկրկնի իր դերը (սերժանտ Ռոբերթ Եպս)։ Լորա Խեդդոկը ընտրվել է Վիվիան Ուեմբլիի դերում։ 2016 թվականի օգոստոսին հայտնի է դարձել, որ Լիամ Գերրիգան կկատարի արքա Արթուրի դերը (այդ նույն դերը նա խաղացել է «Մի անգամ հեքիաթում» սերիալում)։ Նույն ժամանակ հայտնի է դարձել, որ Մարկ Ռայանը կվերադառնա ֆիլմ, կերպարներին հնչունավորելու համար։ 2016 թվականի սեպտեմբերի 4-ին Սթենլի Տուչչին հաստատել է, որ կվերադառնա ֆիլմում։ 2016 թվականի հոկտեմբերի 14-ին հայտնի է դարձել, որ Ջոն Թուրթուրոն կվերադառնա Սեյմուր Սիմոնսի դերին։ Նաև հայտնի է դարձել, որ Ջոն Գուդմենը կվերադառնա ֆիլմ, որպեսզի հնչունավորի տրանսֆորմեր Հաունդին։
Ֆիլմի նկարահանումներ
Նկարահանումները սկսվել են 2016 թվականի մայիսի 25-ին Հավանայում, Կուբա։
Ֆիլմի նկարահանումները սկսվել են նաև 2016 թվականի հունիսի 6-ին Ֆինիքսում, Արիզոնա նահանգ և 2016 թվականի հունիսի 19-ին Դետրոյթում, Միչիգան նահանգ ու Լոնդոնում, E75 աշխատանքային վերնագրով։ Նաև, մի քանի կադրեր հանվել էին Չիկագոյում, Իլինոյս նահանգ։ Դետրոյթում նկարահանումները կանցկացվեն «Motown Motion Picture Studios» կինոստուդիայում, «Packard Automotive Plant» լքված գործարանում, «Միչիգանի Կենտրոնական կայարանում», «Speakeasy Cafe D’Mongo» բարում ու «MGM Grand Detroit» կազինոյում ։
Էֆեկտներ
Ինչպես Տրանսֆորմատորների նախորդ մասերում, Industrial Light & Magic ընկերությունը պատասխանատու կլինի ֆիլմի համար վիզուալ էֆեկտների ստեղծմանը։
Ռելիզ
2016 թվականի դեկտեմբերի 6-ին դուրս է եկել առաջին թրեյլերը  ։
Շարունակություն
2018 թվականի հունիսի 8-ին նախատեսվում է թողարկել տրանսֆորմեր Բամբլբիի մասին սպին-օֆֆ, իսկ 2019 թվականի հունիսի 28-ին «Տրանսֆորմերնոր 6» սիքվելը։
Ծանոթագրություններ
Կատեգորիա:IMAX ֆիլմեր Կատեգորիա:2017 ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Ամերիկյան եռաչափ ֆիլմեր Կատեգորիա:Լոնդոնում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան սիքվել ֆիլմեր Կատեգորիա:2010-ականների սիքվել ֆիլմեր Կատեգորիա:Ֆիլմեր դինոզավրերի մասին Կատեգորիա:Ամերիկյան էքշն թրիլեր ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում Կատեգորիա:2010-ականների գիտաֆանտաստիկ էքշն ֆիլմեր Կատեգորիա:Ֆիլմեր, որոնց գործողությունները տեղի են ունենում Անգլիայում Կատեգորիա:Ֆիլմեր, որոնց գործողությունները տեղի են ունենում Չիկագոյում Կատեգորիա:Ֆիլմեր որբերի մասին Կատեգորիա:Paramount Pictures ֆիլմեր Կատեգորիա:2010-ականների ֆիլմեր սուպերհերոսների մասին Կատեգորիա:Մայքլ Բեյի ֆիլմեր Կատեգորիա:Ֆիլմեր ապոկալիպսիսի մասին Կատեգորիա:Ամերիկյան գիտաֆանտաստիկ ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան արկածային ֆիլմեր Կատեգորիա:Միջնադարի թեմատիկ ֆիլմեր Կատեգորիա:2010-ականների արկածային ֆիլմեր Կատեգորիա:Ֆիլմեր, որոնց գործողությունները տեղի են ունենում ԱՄՆ-ում Կատեգորիա:Չիկագոյում նկարահանված ֆիլմեր Կատեգորիա:Ամերիկյան թրիլեր ֆիլմեր
Նամյուրի պաշարում (1914)
Նամյուրի պաշարում (Siège de Namur), ռազմական գործողություն Առաջին համաշխարհային պատերազմի ժամանակ, որի ընթացքում գերմանական բանակը գրավել է բելգիական Նամյուր քաղաքը (1914 թվականի օգոստոսի 20—25): Նամյուրը շրջապատված էր ամրոցներով, որը հայտնի է որպես «Նամյուրի պաշտպանական ամրություն», որի պաշտպանությանը մասնակցում էր բելգիական 4-րդ դիվիզիան։ Երբ օգոստոսի 20-ին սկսեց պաշարումը, գերմանական բանակը կիրառեց Լիեժի գրոհի ժամանակ (օգոստոսի 4–16) ձեռք բերած փորձը, և մինչ գրոհը գերծանր հրետանիով սկսեց գնդակոծել պաշտպանական ամրոցները, օգտագործելով չորս ավստրո-հունգարական ծանր մարտկոցներ։
Ֆրանսիական բանակը պարտվել էր Շարլերուայի ճակատամարտում, ինչի հետևանքով միայն մեկ զորագունդ էր թողել Նամյուրում։ Հրետանային ռմբակոծման հետևանքով բերդերը շարքից դուրս եկան անբավարար ամրության պատճառով։ Այն բանից հետո, երբ բելգիական 4-րդ դիվիզիայի մնացորդները նահանջեցին դեպի հարավ 5-րդ ֆրանսիական բանակ, Նամյուրի վերջին պաշտպանները օգոստոսի 25 ստիպված հանձնվեցին։ Նահանջածները արդյունքում միացան բելգիական դաշտային բանակին, որը գտնվում էր Անտվերպենի մոտ, նրա պաշարման ժամանակ։
Բելգիա
Բելգիական ռազմական ծրագրերը հիմնված էին այն ենթադրության վրա, որ այլ տերություններ կհեռացնեն զավթչին, սակայն գերմանական ներխուժման հավանականությունը չհանգեցրեց Ֆրանսիայի և մեծ Բրիտանիայի հետ, որպես պոտենցիալ դաշնակիցներ, միություն կազմելուն։ Պատճառն այն էր, որ բելգիական կառավարության նպատակը ոչ միայն երկրի անկախության պահպանումն էր, այլ ավելին. 1904 թվականի անգլո-ֆրանսիական համաձայնագիրը բելգիացիների մոտ մտավախություն էր առաջացրել, թե բրիտանացիների վերաբերմունքը Բելգիայի նկատմամբ փոխվել է, և այն դարձել է ավելի շատ նման բրիտանական պրոտեկտորատի։
1910 թվականին ձևավորված գլխավոր շտաբի հրամանատար Հարի Ջանգբլաթը 1912 թվականի հունիսի 30-ին հրաժարական տվեց, և միայն 1914 թվականի մայիսի 14-ին նրան փոխարինեց գեներալ-լեյտենանտ Սելիեր դե Մորանվիլը։ Նա սկսեց բանակի կենտրոնացումը, հուլիսի 29-ին կազմակերպելով հանդիպում երկաթուղային պաշտոնյաների հետ։ Համաձայն պլանի բելգիական բանակը պետք է կենտրոնացվեր երկրի կենտրոնում, ազգային հենակետ հանդիսացող Անտվերպենի ամրոցում` պատրաստ պաշտպանության ցանկացած ուղղությունից, մինչդեռ Նամյուրի և Լիեժի պաշտպանական ամրություններին վստահված էր սահմանի պաշտպանությունը։ Նոր պլանի խախտման պայմաններում, անկազմակերպ և վատ պատրաստված բելգիական զինվորները կենտրոնում դիրքային առավելություն կունենային, հետաձգելով հանդիպումը թշնամու հետ, ինչպես նաև հաշվի առնելով սահմանային ամրոցները։ Բելգիական ծրագրերը փոխզիջում հանդիսացան, և որոշվեց, որ դաշտային բանակը կկենտրոնացվի Գյոթե գետից այն կողմ, թողնելով երկու առաջնային ստորաբաժանումներ, Լիեժի և Նամյուրի ամրոցներում։
Գերմանիա
Սկսած 1891 թվականից գերմանական ռազմավարությունը Ֆրանսիայի դեմ իրականացնում էր հիմնականում հարձակողական գործողություններ իսկ Ռուսաստանի դեմ` պաշտպանական։ Գերմանական ռազմական պլանները հիմնված էին փոքրաքանակ զորքի, մոբիլիզացիայի և կենտրոնացման արագության և ժամանակակից զենքի զորության ազդեցության վրա։ Առճակատ հարձակումները երկարաձգվում և թանկ էին նստում, հատկապես այն բանից հետո, երբ Ֆրանսիան և Ռուսաստանը արդիականացրել էին իրենց ամրությունները Գերմանիայի հետ սահմանին։ Գերմանիայի գլխավոր շտաբի ղեկավար Ադոլֆ ֆոն Շլիֆենը, 1891-1906 թվականներին ծրագիր էր մշակել, շրջանցելու Ֆրանսիական սահմանայի ամրությունները` գրոհելով հյուսիսային թևից, և տեղային թվային առավելություն ունենալով, արագ վճռորոշ հաղթանակի հասնել։ 1898-1899 թվականներին այս մանևրումը ենթադրում էր արագ անցում Բելգիայով` Անտվերպենի և Նամյուրի միջով, և հյուսիցից Փարիզին վտանգի սպառնալիքի ստեղծում։ Հելմուտ Մոլտկե կրտսերը, որը փոխարինել էր Շլիֆենին 1906 թվականին, այնքան էլ վստահ չէր գլխավոր շտաբի ենթադրունթյուններում կապված ֆրանսիացիներ հետ։ Մոլտկեն փոփոխեց ծավալման ծրագիրը, որպեսզի աջ թևում ստորաբաժանումների ավելացման միջոցով, ծրագիրը հարմարեցներ հարձակման կենտրոնից կամ թևերից։ Հիմնական գերմանական ուժերը (աջ թև) պետք է առաջ շարժվեին Բելգիայով, որպեսզի հարավից հարձակվեին Ֆրանսիայի վրա։ Նախատեսվում էր ֆրանսիական բանակ պաշարել աջ թևից, հետ հրելով, և շրջապատված Մաաս, Էնա Սոմա, Ուազա, Մառն և Սենա գետերով, թույլ չտալ նահանջել կենտրոնական Ֆրանսիա։ Այսպիսով ֆրանսիացիներին կամ կջախջախեին հյուսիսից, կամ պայմաններ կստեղծեյին կենտրոնում հաղթանակ տանելու համար, ինչպես նաև Լոթարինգիայում` ընդհանուր սահմանին։
Նամյուրի պաշտպանական ամրություն
Մաաս գետի հովիտն այն ճանապարհն էր, որով հնարավոր էր ներխուժել և՛ Ֆրանսիա, և՛ Գերմանիա։ Այդ պատճառով էլ ֆրանս-պրուսական պատերազմից հետո, գեներալ Հենրի Ալեքսիս Բրիալմոն ամրացրեց Լիեժ և Նամյուր քաղաքների ցածրադիր դիրքերը, որպեսզի թույլ չտա Ֆրանսիայի կամ գերմանիայի կողմից ոտնձգություններ Բելգիայի ինքնավարության դեմ։ «Նամյուրի պաշտպանական ամրություն» կառուցվել է 1888-1892 թվականներին Նամյուրի կենտրոնից 7 կմ հեռավորության վրա։ Բերդերը կառուցվել են ստանդարտ նախագծային եռանկյունաձև կամ քառանկյունաձև տեսքով։ Մաս գետի ձախ ափին տեղակայվեցին արդիկանացված Ֆորտ դը Մալոն, Ֆորտ դը Սեն-Հերբերտ, Ֆորտ դը Մարշովելետ և Ֆորտ դը Սյուռլի, իսկ աջ ափին Ֆորտ դը Մեզերետ, Ֆորտ դը Անդուայ և Ֆորտ դը Դավ բերդերը։ Հնացած միջնաբերդը արդեն ավելորդ էր։
Բերդերը կառուցվել են ոչ թե երկաթ այլ սովորական բետոնե շաղախով, և քանի որ աշխատանքները կատարվել են տարբեր օրեր միայն ցերեկվա ժամերին, շերտերի միջև առկա է թույլ շղթայակցում։ Միջնաբերդը ծածկված էր 3-4 մետր բետոնե շերտով, զորանոցի պատերը ,որոնք պակաս խոցելի են ունեին 1,5 մետր հաստություն, և շրջապատված էին 8 մետր լայնության խրամատով։ Մուտքն ուներ երկար թեքահարթակ` թիկունքով դեպի Նամյուրը, պաշտպանված մուտքին ուղղահայաց հրակնատներով պատրաստված գավթով։ Մուտքն ուներ շարժական կամուրջ, որն էլ պաշտպանված էր ականանետերով, ճաղավանդակներով և 57 միլիմետրանոց զենքերով, որոնք կրակում էին մուտքի երկայնքով։
Լիեժի և Նամյուրի բերդերն ընդհանուր առմամբ ուներին 171 ծանր հրետանի, այդ թվում յուրաքանչյուր բերդ ուներ 5-8 հատ 120, 150 և 210 մմ տրամաչափի, Կրուպա մակնիշի, 1888 թվականին արդի հրետանային համակարգեր։ Սրանք բոլորը տեղակայված էին շարժական զրահապատ աշտարակների վրա, որոնք պատրաստվել էին Ֆրասիայում, Բելգիայում և Գերմանիայում։ Յուրաքանչյուր եռանկյունաձև բերդերում տեղադրված էր երեքական շարժական աշտարակներ` 57 մմ ոչ մեծ տրամաչափի զենքերով, նախատեսված կարճ տարածության մարտերի համար, և չորսական` քառանկյունաձև բերդերում։ Ինչպես նաև 6-9-ական 57 մմ տրամաչափի զենքեր խրամատների ռմբակոծման համար։
Բերդերը կառուցված էին այնպես, որպեսզի կարողանային դիմակայել 210 մմ տրամաչափի հրետանային համակարգերի հարվածներին։ Նրանք նաև հագեցած էին 29 միլիոն ֆրանկ արժողության շոգե-էլեկտրագեներատորներով` լուսավորության, լուսարձակների և պոմպերի շահագործման համար։ Բերդերի հետնամասերը թուլացված էին, որպեսզի անկված բերդին կարողանային վերադարձնել կայազորի ուժերով հակագրոհելով։ Զորանոցն ու սպասարկող շինությունները տեղակայված էին թիկունքում, օգտագործելով հետնախրամատը բնակելի տարածքների լուսավորության և օդափոխության համար։ Կառուցվել էին պահեստասենյակներ` կայազորի ամենօրյա կարիքները հոգալու համար, սակայն թերությունն այն էր, որ զուգարանները, լոգարանները, խոհանոցն ու դիահերձարանն կառուցված էին հետին զառիվայր պատին մոտ, որն էլ կարող էր անհուսալի լինել, պայթած ռումբերի ծխի կուտակման պատճառով, քանի որ բնակելի տարածքները օդափոխվում էին բնական ճանապարհով։ Յուրաքանչյուր բերդում կար հետևակային ստորաբաժանում, որպեսզի արտագրոհ կատարեն դեպի գրոհայինների դիրքեր։
Լիեժի պաշարում (օգոստոսի 4-16)
Լիեժի պաշարումով սկսվեց Գերմանիայի ներխուժումը Բելգիա, որն առաջին ճակատամարտն էր Առաջին համաշխարհային պատերազմի ժամանակ։ Գրոհը սկսվեց 1914 թվականի օգոստոսի 5-ին և շարունակվեց մինչև օգոստոսի 16-ը, երբ վերջին ամրոցն ընկավ։ Երկաթգծերը, որնք անհրաժեշտ էին գերմանական բանակին Բելգիայում առաջխաղացման համար արգելափակված էին ամրոցով, սակայն պաշարումից հետո, օգոստոսի 17-ի առավոտյան, գերմանական 1-ին, 2-րդ և 3-րդ բանակները շարունակեցին ազատ շարժվել առաջ դեպի ֆրանսիական սահման։ Բելգիական դաշտային բանակը օգոստոսի 18-20-ը Գյոթե գետից նահանջեց դեպի Անտվերպեն։ Այդ ժամանակ առանց դիմադրության հանձնվեց Բրյուսելը։ Լիեժի պաշարումը տևեց 11 օր` այլ ոչ թե 2, ինչպես նախատեսել էին գերմանացիները։
2-րդ բանակի գեներալ Կարլ ֆոն Բյուլովը, գեներալ Մաքս ֆոն Գալվիցայի հրամանատարությամբ կազմավորեց «Նամյուր» գրոհային խումբը, որը պահեստային պաշտպանական կորպուսի, 3-րդ բանակի գեներալ Մաքս ֆոն Հաուզենի տրամադրած 11-րդ կորպուսի և պահուստային ստորաբաժանման 7-րդ կորպուսի հետ միասին 107000 մարդ, օգոստոսի 16-ին շարժվեցին դեպի Նամյուր և տեղ հասան օգոստոսի 20-ին։ 3-րդ բանակը պաշտպանում էր Մաաս գետի հարավային երկայնքով, իսկ 2-րդ բանակը մարտի բռնվեց Շարլերուայի մոտ, ինչը խանագարեց ֆրանսիական զորքերին գալ Նամյուր և օգնության հասնել կայազորին։
Բելգիական պաշտպանական աշխատանքներ
Նամյուրը պաշտպանում էին կայազորի 37000 մարդ և բելգիական 4-րդ դիվիզիայի հետևակը գեներալ Էդուարդ Միշելի հրամանատարությամբ։ Գերմանական և բելգիական հեծելազորները օգոստոսի 5-ին փոխհրաձգություն էին սկսել Նամյուրից հյուսիս։ Օգոստոսի 19-ին բելգիական 8-րդ բրիգադը ոչնչացնելով Մաաս գետի կամուրջը նահանջեց Նամյուր, քանի որ արևելքից մոտենում էին գերմանական պահուստային պաշտպանական և 11-րդ կորպուսները։
Գերմանական հարձակման նախապատրաստական աշխատանքներ
Բյուլովը հրամայեց գեներալ ֆոն Գալվիցին գրոհել Նամյուրի վրա, քանի դեռ 3-րդ բանակը հետ էր մղում դաշնակիցների գրոհները Նամյուրի և Գիվետի միջև։ Մաաս գետի հովտով ուղարկված գերծանր հրետանին և ինժեներական զորքերը, ստիպեցին գրոհայիններին հետևել ամենակարճ ճանապարհով դեպի Նամյուր։ Պաշտպանական պահուստային կորպուսը տեղակայվեց հյուսիսային, իսկ 11-րդ կորպուսը` Մաաս գետի հարավային ափերին։ Բյուլովը օգոստոսի 20-ին ժամանելով Գալվիցի շտաբ, պնդեց, որ 1-ին պաշտպանական պահուստային դիվիզիան խորանա դեպի հյուսիսից և հյուսիս-արևմուտքից ծածկի 2-րդ բանակի աջ թևը, որը գտնվում էր ամրոցի մոտակայքում։ Դիվիզիան պետք է կտրեր անցներ գետը Անդենեում, սակայն փողոցային մարտի բռնվելով «բելգիական քաղաքացիական անձանց» հետ կանգնեցվեց։ Հարավային ափում, 11-րդ կորպուսը կասեցնելով բելգիացիների գրոհները հասավ նշանակման վայր` Ֆլորում պաշտպանություն կազմակերպելով։ Գերմանական հրետանու ուշացման պատճառով, հարձակման նախապատրաստական աշխատանքները հետաձգվեցին մինչև օգոստոսի 21-ը։ Հարավ-արևելքում տեղանքի անբարենպաստ լինելու պատճառով 38-րդ դիվիզիան ուղարկվեց Հալտին, իսկ 22-րդ դիվիզիան զբաղեցրեց Մաաս գետի հարավային ափը։
Ռմբակոծում
Օգոստոսի 21-ի ռմբակոծմանը խանգարում էր մառախուղը, և կեսօրին արդեն հյուսիս և հարավ-արևելք ռմբակոծվում էր միայն Մարշովլետ, մեզերետ և Անդուայ ամրոցները։ Բելգիացիների պատասխանը թույլ էր և 1-ին պաշտպանական պահեստայի դիվիզիան զբաղեցրեց Հեմփթին և Միֆի շրջանները։ 3-րդ պաշտպանական պահեստայի դիվիզիան շարժվեց մինչև Մարշովլետ, Հելբրես, Վարտետ գյուղերը, 22-րդ դիվիզիան զբաղեցրեց Տոն-Հոյեթ-Ֆաուլկս, իսկ 38-րդ դիվիզիան զբաղեցրեց տեղավորվեց Անդենում։ Տեղանքի հետախուզման արդյունքում պարզվեց, որ տարածքը լի է կտրուկ ձորակներով և հարմար չէ գրոհի համար, որն էլ ստիպեց Գալվիցին հրաման տալ, հարձակման ուղղությունը փոխելով դեպի հյուսիսային ափ։ Չնայած անձրևոտ եղանակին, որը խանգարում էր գերմանական օդային հետախուզությանը, հրետանուն հրամայված էր ռմբակոծել Կոգնել ամրոցը։ Օգոստոսի 22-ին բելգիական բանակը երկու հակահարված հասցրեց։ Ռմբակոծումները շարունակվում էին, չնայած հրետանային հրամանատարները համոզված էին, որ հարվածները կործանարար էին, հետևակային հրամանատարները, սակրավորները և օդային զինուժը նշում էր, որ կրակը բելգիական ամրոցներից և պաշտպանական դիրքերից ամենևին չի թուլացել։
Գրոհ
Գալվիցը հրամայեց գրոհը սկսել օգոստոսի 23-ին հյուսիսից և հյուսիս-արևելքից։ Գրոհի հրամանատար նշանակվեց 11-րդ ստորաբաժանման հրամանատար գեներալ-լեյտենանտ ֆոն Պլյուսկովը։ Հրանոթներով պետք է ճնշեին բերդերի հրետանուն, մինչ հետևակը և սակրավորները կգրոհեին միջանկյալ ամրությունների վրա` միջին և դաշտային թնդանոթների օգնությամբ։ Առաջին գրոհից հետո պետք է գրավված լինեին Նամյուրի հյուսիսային արվարձանները մինչև Հեմբլաուկս-նամյուր երկաթգիծը։ Պլյուսկովը համոզում էր, որ գրոհը հետաձգվի մինչ ամրոցների ռմբակոծումը արդյունքներ տա, սակայն Գալվիցը մերժեց։ Գրոհը սկսվեց, 9 30 հայտնի դարձավ, որ 3-րդ պաշտպանական պահեստային դիվիզիան գրավել է արևելյան Կոգնել ամրոցը, և Պլյուսկովը հայտարարեց դադար։ 1115 Մորշավլետ ամրոցի երկու կողմերը նույնպես գրավված էին և պատասխան կրակը այս և Կոգնել ամրոցներից դադարել էր։ Սկսվեց գրոհը ողջ նամյուրի ճակատով։ Կոգնել և Մարշովլետ ամրոցները կեսօրին հանձնվեցին, իսկ 1600 գրոհայինները Նամյուրի հյուսիսում հասան իրենց առջև դրված նպատակին։
14-րդ պահեստային դիվիզիան հարձակվեց Էմինես և Սյուրլի ամրոցների վրա, որպեսզի շեղի հիմնական գրոհի ուղղությունը։ 22-րդ դիվիզիան օրվա երկրորդ կեսին ռմբակոծեց Մեզերետ և Անդուայ ամրոցները, երբ հետևակը ոչնչացրեց միջանկյալ դիրքերը։ 1700 Գալվիցը բանագնաց ուղարկեց Նամյուրի կայազորի հրամանատարին` քաղաքի և մնացյալ ամրոցների հանձնման պահանջով, հակառակ դեպքում սպառնալով ժամը 1900-ին ռմբակոծել քաղաքը և միջնաբերդը։ Պլյուսկովը հրամայեց արգելափակիչ կրակ բաց անել Նամյուրի հարավում` թույլ չտալոո համար կայազորին օգնության հասնել կամ նահանջել։ Մինչ վերջնաժամկետ ոչ մի պատասխան չստացվեց, որոշվեց գիշերվա ընթացքում ոչ մի փողոցային մարտի չբռնվել` սահմանափակվելով միայն միջնաբերդի և քաղաքի հարավային մասի ռմբակոծումով։ Հրաձգությունը դադարեց, երբ մի քանի խմբերի հաջողվեց կտրել-անցնել երկաթուղին։ Գալվիցը հրամայեց հետևակին դադար առնել Մաաս և Սամբրա գետերի մարտանցման համար, ինչը ոչ մի արգելքի չհանդիպեց։ Սակայն պարզվեց, որ բոլոր անցումները, բացի մի փոքրիկ կամրջակից, ոչնչացված են։ Զեկուցվեց, որ 4-րդ բելգիական դիվիզիան նահանջել է դեպի հարավ, այն ժամանակ, երբ գերմանական զորքերը ճեղքել են պաշտպանական գիծը։ Գիշերվա ընթացքում գերմանական զորքերը զբաղեցրին նրանց դիրքերը, պատրաստվելով առավոտյան շարունակելու գրոհը։
Նախապատրաստական աշխատանքները ավարտվեցին օգոստոսի 25-ի առավոտյան, ժամը 500, և գերծանր հրետանին շակունակեց Էմինես և Սյուրլի ամրոցների ռմբակոծումը։ Քաղաքում մնացած զորքերը վերականգնեցին Մաաս և Սամբրա գետերի կամուրջները։ Մեկ օր առաջ ընկել էր Մեզերետ ամրոցը, որին գրավել էր 22-րդ դիվիզիան, և Գալվիցը հրամայեց 38-րդ դիվիզիային պատրաստվել գրավելու Նամյուրի հարավարևելյան տարածքները` Մալոն և Սեն Հերբերտ ամրոցները գրոհելու համար։ 3-րդ պահեստային դիվիզիան պետք է գրավեր քաղաքի մնացած մասը, իսկ 1-ին պահեստային դիվիզիան` պաշտպաներ Մաաս գետի հյուսիսում գտնվող հրետանային դիրքերը, մինչ նրանք հրետանակոծում էին Էմինես և Սյուրլի ամրոցները։ 14-րդ պահեստային դիվիզիան պետք է խոչընդոտեր կայազորի նահանջը, իսկ 22-րդ դիվիզիան գրավեր Անդուայ և Դավ ամրոցները` այնուհետև գետանցնել Մաասը։ 3-րդ պահեստային դիվիզիան առավոտյան կողմ գրավեց քաղաքի մնացյալ մասը և Անդուայ ամրոցը։ 38-րդ դիվիզիան գրավեց Մալոն ամրոցը և հաստատվեց այնտեղ։ Երեկոյան 38-րդ դիվիզիան գրավեց Սեն Հերբերտ, Էմինես ամրոցները։ Օգոստոսի 25-ին ընկան նաև Դավ և Սյուրլի ամրոցները։
Վերլուծություն
Գերմանական պաշտոնական աղբյուրները «Der Weltkrieg»-ում գրել են, որ Նամյուրի արագ գրավումը թուլացրեց ֆրանսիական զորքերին` Մաաս և Սամբրա գետերի միախառնման մոտ։ Հաջողությունը վերագրելով Գալվիցի վարպետությանը, որը հետևելով բաց մարտի պահանջներին, մարտավարություն իրականացրեց, որը ավելի արդյունավետ էր քան Լիեժում կիրառվածը։ Նամյուրի գրոհը ավելի արագ էր, պահանջվեց ավելի քիչ զորք, տվեց ավելի քիչ զոհ, չնայած պաշտպանների երեք շաբաթյա պատրաստությանը։ Գերմանացիները լիովին փոխել էին իրենց մարտավարությունը, որը կիրառել էին Լիեժի գրոհի ժամանակ` սպասելով հրետանու ռմբակոծմանը, նախքան հետևակի գրոհը։ Հրետանու նախապատրաստությունը քանդել էր թիկունքային խրամատները, թույլ տալով հետևակին թափանցելու ամրոցների մեջ` թիկունքից գրոհելու համար։ Պաշտպաններին նեղել էին միջնաբերդում, որտեղ չկար համապատասխան հարմարություններ 500 մարդու և թարմ օդ շնչելու համար, այն ժամանակ, երբ գերմանական հրետանին քանդում էր ամրոցները գերծանր հաուբիցներով, և նրանք գերեվարվեցին թիկունքից։ Պարզվեց, որ հնարավոր չէր ճողոպրել ամրոցներից գերմանական հրետանու ռմբակոծման տակ, չնայած, որ արկերի 60%-ը, հիմնականում ծանր, անցել էին ամրոցների կողքով։ Չնայած բերդային հրետանին ավելի թույլ էր քան գերմանականը, ավելի դիպուկ էր գտնվել և կարելի էր օգտագործել տեղանքին ծանոթ լինելը և հարևան ամրոցների կրակային աջակցությունը։ Օգոստոսի 24-ի գիշերը 3-րդ և 11-րդ դիվիզիաներին հրամայված էր շարժվել հարավ, որպեսզի միանան 2 և 3 գերմանական բանակներին։
Զոհեր
Բելգիական բանակը տվեց 15000 զոհ, որից 10000-ը 4-րդ դիվիզիայից, որը նահանջել էր դեպի հարավ` ֆրանսիական բանակի դիրքեր։ Դիվիզիան նահանջել էր դեպի Հավր, այնուհետև ծովով օգոստոսի 27-ին հասել էր Օստենդ, հետագայում Անտվերպենում միացել բելգիական բանակին։ Գերմանական պաշտոնական աղբյուրները նշում են 5700 բելգիական և ֆրանսիական գերիների գերեվարման և 12 դաշտային հրանոթների առգրավման մասին։ Գերմանացիները ունեին 900 մարդու կորուստ, որից 300-ը` սպանված։
Ծանոթագրություններ
Կատեգորիա:Ճակատամարտեր Կատեգորիա:Ճակատամարտեր Բելգիայում Կատեգորիա:Առաջին համաշխարհային պատերազմի ճակատամարտեր Կատեգորիա:Գերմանիայի ճակատամարտեր
Դրանդա
Դրանդա (աբխազ.` Дранда, վրաց.` დრანდა), գյուղ Աբխազիայի Գուլրիփշի շրջանում ։ Գտնվում է Գուլրիփշից 9 կմ հեռավորության և ծովի մակարդակից 40 մ բարձրության վրա։
Բնակչությունը
1989 թվականի տվյալներով, գյուղում բնակվում էր 2673 մարդ ։ 2011 թվականի հաշվառումներով, գյուղն ուներ 3205 բնակիչ, որից 1634 (51,0%) - հայեր, 1163 (36,3%) - աբխազներ, 228 (7,1%) - ռուսներ, 119 (3,7%) - վրացիներ, 22 (0,7%) - հույներ, 15 (0,5%) - ուկրաինացիներ և 24 (0,7%) այլ ազգերի ներկայացուցիչներ ։
Պատմական հուշարձաններ
Գյուղի տարածքում գտնվում է 6-7-րդ դարերում կառուցված Դրանդայի վանքը, որը ներկայումս ներկայացված է միայն Աստվածածնի վերափոխմանը նվիրված Դրանդայի մայր տաճարով։
Ծանոթագրություններ
Կատեգորիա:Աբխազիայի գյուղեր Կատեգորիա:Աբխազիայի հայաբնակ գյուղեր
Օլոնեցի շրջան
Օլոնեցի շրջան (Оло́нецкий район), մունիցիպալ շրջան Ռուսաստանի Դաշնության Կարելիայի հանրապետությունում ։
Ստեղծվել է 1927 թվականին։ Վարչական կենտրոնը՝ Օլոնեց ։
Աշխարհագրություն
Շրջանի տարածքի մակերեսը կազմում է 3988 կմ²։
Բնակչություն
2010 թվականի մարդահամարի արդյունքներով շրջանում բնակվում էր 24962 մարդ։ Բնակչության խտությունը կազմում էր 6,26 մարդ/կմ² ։
Արտաքին հղումներ
Կատեգորիա:Կարելիայի հանրապետության շրջաններ Կատեգորիա:Ռուսաստանի շրջաններ ըստ դաշնային սուբյեկտների
Մաքդոնո (այլ կիրառումներ)
Մակդոնո, ազգանուն։ Հայտնի հերոսներ՝
Շառլ դը Գոլի հրապարակ (Փարիզ)
Շառլ դը Գոլի հրապարակ (Place Charles-de-Gaulle), մինչև 1970 թվականը «Աստղերի հրապարակ» (place de l’Étoile), հրապարակ՝ Փարիզի 8-րդ թաղամասի արևմուտքում։
Պատմություն
Հրապարակի կառուցումը չկար քաղաքաշինության պլանում։ Այնուամենայնիվ, Տյուլյերի պալատի  և այգու շինարարությունը պահանջում էր, որ թագավորական նստավայրը  ունենա պատշաճ շրջակայք։ Լյուդվիկոս XIII֊ի հրամանով սկսեցին տարածքի բարելավման աշխատանքներ։ Ապա Փարիզի նշանավոր լանդշավտային ճարտարապետ Անդրե լե Նոտրը  Շայո բլրի մոտ ներկայիս Ելիսեյան դաշտերի մոտ մի կլոր հրապարակ կառուցեց, որից սկիզբ էին առնում հինգ փողոցներ, որի շնորհիվ էլ ստացավ «Աստղերի հրապարակ» անունը։ Այնուամենայնիվ, ճարտարապետական տեսանկյունից, այդ աշխատանքները ավելի շատ նպատակաուղղված էին ճանապարհների բարեկարգմանը,  քան հրապարակի կառուցմանը։ Հրապարակն իր վերջնական տեսքն ստացավ 1854 թվականին, երբ Նապոլեոն III֊ի հրամանով Փարիզին միացվեցին մոտակա մի քանի արվարձանային քաղաքներ։ Հրապարակից դուրս եկող հինգ փողոցներին, Փարիզի քաղաքապետ բարոն Ժորժ էժեն Օսմանի նախաձեռնությամբ ավելացվեցին ևս յոթը։ Նրա ճարտարապետական նախագծով հրապարակից ճառագայթաձև սկիզբ են առնում 12 պողոտաներ։ Դրանցից ամենահայտնին Ֆոշ պողոտան է, որն ունի 120 մ լայնություն։ Հրապարակի կենտրոնում խոյացող Հաղթական Կամար տանող բոլոր պողոտաները կրում են Ֆրանսիայի մարշալների անունները՝ Կարնո Լազար, Մարսո, Օշ և այլոց, կամ Ֆրանսիայի հաղթանակների անուններով՝ Ավենյու Ֆրիդլանդ, Վագրամ, Ենա։ Ամենահայտնին նրանցից Ելիսեյան դաշտն է, որը կապում է աստղերի հրապարակը Համաձայնության հրապարակին։ Հրապարակի գլխավոր տեսարժան կառույցի դեր կատարող Հաղթական կամարը կառուցվել է Նապոլեոնի հրամանով, նվիրված Աուստերլիցի ճակատամարտում նրա հաղթանակին։ Նրա ներքևում գտնվում է «Անհայտ զինվորի» գերեզմանը, վերևում՝ դիտակետը։ 1923 թվականից ի վեր հուշարձանի մոտ միշտ վառվում է անմար կրակը։ Ամեն տարի հունիսի 14֊ին, Աստղերի հրապարակում, Ֆրանսիայի նախագահը ընդունում է զինվորական շքերթ։ Աշխույժ երթևեկության պատճառով, Հաղթական կամար կարելի է հասնել բացառապես ստորգետնյա անցումով․ այստեղ չկա ոչ մի լուսակիր կամ երթևեկության նշան։ Հրապարակի շուրջը երեք շարքով տնկված են ծառեր, որոնց հետևում գտնվում են 1868 թվականին ճարտարապետներ Հիտորֆի և Ռո դը Ֆլյորի բարոկկո ճարտարապետական ոճով կառուցված միանման առանձնատներ։ Դրանք կոչվում են մարշալների առանձնատներ, թեպետ մարշալներից որևէ մեկը երբևէ չի ապրել կամ անգամ մնացել այնտեղ։ Առանձնատների բոլոր մուտքերը հրապարակի կողմից «թաքցված են»  որպեսզի հանդիսավորությամբ ընդգծվեն կամարների ճակտոնները։ 1970 թվականին, Շառլ դը Գոլի մահից հետո, Աստղերի հրապարակը, պաշտոնապես վերանվանվել է Շառլ դը Գոլի հրապարակ։
Տրանսպորտ
Փարիզի մետրոպոլիտեն֊գիծ, , : գիծ֊ — Շառլ դը Գոլ— էտուալ
Love Me Again
«Love Me Again», ամերիկյան սոուլ երգիչ և երգահան Ջոն Նյումենի երգը։ Թողարկվել է 2013 թվականի մայիսի 17-ին։ Երգը Նյումենի «Tribute» ալբոմից է։ Երգի հեղինակներն են Ջոն Նյումենը և Սթիվ Բուքերը, պրոդյուսերներն են Բուքերը և Մայք Սթենսերը։
Երգը UK Singles Chart-ում առաջին տեղն է զբաղեցրել։ Անվանակարգվել է, որպես տարվա լավագույն երգ 2014 BRIT Awards-ում ։
Ծանոթագրություններ
Կատեգորիա:2013 երգեր Կատեգորիա:Ջոն Նյումենի երգեր Կատեգորիա:Դանս-փոփ երգեր Կատեգորիա:Սենտիմենտալ սիրային երգեր Կատեգորիա:UK Singles Chart գլխավորած սինգլներ
Փակ շրջան (ֆիլմ)
Փակ շրջան (Le Premier cercle, Inside Ring), կինոֆիլմ, դրամատիկ թրիլեր, ռեժիսոր Լոռան Տյուել (Laurent Tuel)։ Համաշխարհային պրեմիերան եղել է 2009 թվականի մարտի 11-ին (Ռուսաստանում - 2009 թվականի ապրիլի 30-ին)
1978 թվականին ռեժիսոր Ջուլիանո Մոնտալդոյի համանուն (բնօրինակ անվանումը Circuito Chiuso) առեղծվածային-հոգեբանական թրիլերը (Hottabuch TV) հեռարձակվել է ԽՍՀՄ հեռուստաալիքներով։
Բովանդակություն
Մալաքյանների ընտանիքը ծագումով Հայաստանից է։ Նրանք ցեղասպանությունից փախչելով Ֆրանսիայի հարավ՝ դարձել են գանգստերական բանդայի պարագլուխ ընտանիք, ղեկավարում են Ֆրանսիայի հարավի հանցագործ աշխարհը։ Կլանի գլուխ կանգնած է կնքահայրը՝ Միլո Մալաքյանը, որը դաժանորեն ղեկավարում է այդ աշխարհը։ Նա որոշում է իր որդուն՝ Անտոնին հանձնել բանդայի ղեկավարումը։ Սակայն տղան երազում է պոկվել այդ աշխարհից։ Նա սիրահարվում է հասարակ մի աղջկա՝ բուժքույր Էլոդիին և երազում է նրա հետ երջանիկ կյանքով ապրել։ Սակայն մաֆիայի ղեկավարներն արդեն արմունկներով արյան մեջ խրված են։ Նրանց հետապնդում է տեսուչ Սոնյեն։
Իր երազած երջանկության համար Անտոնը պետք է փախչի ոչ միայն հորից, քանի որ տեսուչ Սոնյեն երդվել է վերացնել Անտոնի հորը, նրա մաֆիոզ կլանը և գտնում է նրանց հետքը։ Գանգսերական վերջին գործողության արդյունքում սպանվում է Անտոնը։ Ֆիլմն ավարտվում է նրա որդու ծնունդով, որին այցելում է Միլո Մալաքյանը, ներկայանալով բուժքույր Էլոդիի հայր։
Արտաքին հղումներ
Կատեգորիա:2009 ֆիլմեր Կատեգորիա:Ֆրանսիական դրամա ֆիլմեր Կատեգորիա:Իտալական դրամա ֆիլմեր Կատեգորիա:Ֆրանսիական թրիլեր ֆիլմեր Կատեգորիա:Հայոց ցեղասպանություն Կատեգորիա:Ֆրանսիական ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում Կատեգորիա:Քրեական ֆիլմեր Կատեգորիա:Դրամա ֆիլմեր Կատեգորիա:Թրիլեր ֆիլմեր Կատեգորիա:Ֆրանսիական քրեական ֆիլմեր Կատեգորիա:Իտալական թրիլեր ֆիլմեր Կատեգորիա:Իտալական քրեական ֆիլմեր Կատեգորիա:Նուար ֆիլմեր Կատեգորիա:Ֆիլմեր Հայոց ցեղասպանության մասին
Կառլո Դոլչի
Կառլո Դոլչի, ֆլորենտական բարոկկո դպրոցի իտալացի նկարիչ։
Կենսագրություն
Դեռ մանուկ հասակում Կառլոն արտասովոր նկարչական ձիրք է դրսևորել, և ծնողները նրան ուղարկել են ուսանելու Ջակոպո Վինյալիի գեղարվեստի դպրոցում։ 1640-ական թվականների սկզբներին նկարիչ Գվիդո Ռենիի նկարելու «լուսավոր-մուգ» եղանակի ազդեցությամբ իր կտավներին հաղորդել է առավել ինտենսիվ, գունագեղ արտահայտություն։ Տասը տարի անց՝ 1650-ական թվականներին ավելի մեծ ուշադրություն է նվիրել նկարի ետին պլանում մարդկային կերպարանքների գծապատկերմանը։ Այդ և հետագա տարիներին զարգացրել է վաղ Վերածննդի դարաշրջանի դասականներ Ֆիլիպո Լիպպիի և Պիետրո Պերուջինոյի վարպետության ավանդույթները։ Կյանքի վերջին տարիներին Կառլո Դոլչին իր կերպարներին պատկերել է առավելապես անշարժ ու ծանր՝ ասես ցանկանալով ընդգծել դրանց առնչությունը կրոնին։
Ընտիր կտավներ
«Բարդի ընտանիքը — I» - 1631 թ., Ֆլորենցիա, պալացցո Պիտտի
«Բարդի ընտանիքը — II» 1632 թ., Ֆլորենցիա, պալացցո Պիտտի
«Սուրբ Անդրեասի չարչարանքները» - 1641 թ., Ֆլորենցիա, պալացցո Պիտի
«Պահապան հրեշտակ» - Ֆլորենցիա, Կորսինի պատկերասրահ
«Ինքնանկար» - 1674 թ., Ֆլորենցա, Ուֆֆիցի պատկերասրահ
«Մարիամ Մագթաղինացի» - 1660/1670 թթ., Ուֆֆիցի պատկերասրահ,
«Ծաղիկներով նատյուրմորտ» - 1665/1670 թթ., Ֆլորենցիա, Ուֆֆիցի պատկերասրահ
«Այնոլֆո դի Բարդի» - 1632 թ., Ֆլորենցիա, Ուֆֆիցի պատկերասրահ
Ծանոթագրություններ
Կատեգորիա:Բարոկկո ոճի նկարիչներ Կատեգորիա:17-րդ դարի իտալացի նկարիչներ
Աննամ
Աննամ (An Nam, 安南, «անխռով հարավ») նաև Աննամի պրոտեկտորատ - տարածքի անվանումը վիետնամական չէ, որը գրավում է ներկայիս Վիետնամական Հանրապետության հյուսիսային մասը՝ Չինական գաղութացման ժամանակահատվածում («Աննամ Դոխոֆու» (đô hộ phủ ), 679—757 и 766—866), իսկ ամենանեղ կենտրոնական մասը ներկայիս Վիետնամական Հանրապետության՝ 1874—1949 թվականներին Հնդկաչինի ֆրանսիական գաղութացման ժամանակահատվածում։
Անվանունը գործածվում էր սկզբում չինական, իսկ հետո գերազանցապես եվրոպական (առաջին հերթին ֆրանսիական) գաղութատիրական գրականությունում։ Հյուսիսային Վիետնամի տարածքի ներկայիս վիետնամական անվանումը Բակբո է, իսկ Կենտրոնական Վիետնամինը՝ Չունգբո։
Չինական պրոտեկտորատ
602 թվականին ողջ Չինաստանը համախմբած Սույ կայսրությունը պատերազմ սկսեց վիետնամական՝ Վանսուան պետության դեմ։ 603 թվականին վիետնամական զորքերը ջախջախվեցին, Վանսուանը ստիպված էր ընդունել Սույի իշխանությունը։ Չինացիների կողմից օկուպացված Վանսուանի տարածքները անվանվեցին Զյաոտի, հետո Զյաոտյաու, իսկ 679 թվականից սկսված՝ Աննամ Դոխոֆու (安南都护府 «անխռով հարավ փոխարքայություն», Protectorate General to Pacify the South)։
Ֆրանսիական պրոտեկտորատ
1874 թվականին հռչակված էր ֆրանսիական «Աննամի պրոտեկտորատ», ինչը թույլ էր տալիս նրան, ինչպես և հյուսիսվիետնամական ֆրանսիական պրոտեկտորատին՝ Տոնկինին, պահպանել մարիոնետային կառավարություն, որով Նգուենի դինաստիան կառավարում էր ֆրանսիական ադմինիստրատորների հսկեղության տակ։ Մինչդեռ Աննամը մեկուսացված էր սկզբում ընդարձակ Կոխինկխինա մարզից, որը այդ տարածաշրջանի կրճատումից հետո ստացավ ֆրանսիական Կոխունկխինա գաղութի կարգավիճակ, գրավում էր Սյգոն և Մեկոնգայի դելտան՝ դեպի հարավ։ Ֆրանսիական Աննամի մայրաքաղաքը դարձավ Խյու քաղաքը։
Հարավային Վիետնամ
Վիետնամի նոր բաժանումից հետո 20-րդ դարի երկրորդ կեսին Հարավային Վիետնամն իր մեջ ընդգրկեց նախկին ֆրանսիական Կեխինխինի ամբողջ տարածքը, ինչպես նաև նախկին ֆրանսիական Աննամի հարավի երրորդ մասը։
Ծանոթագրություններ
Կատեգորիա:Վիետնամի պատմություն Կատեգորիա:1948 հիմնադրված պետություններ և տարածքներ
Միմոզա
Միմոզա, ընդավորների ընտանիքի միմոզայինների ենթաընտանիքի հաճախ փշոտ, բազմամյա խոտաբույսերի, թփերի կամ ծառերի ցեղ։ Հայրենիքը Անտիլյան կղզիները և Հարավային ու Միջին Ամերիկան են ։
Հայաստանում ջերմոցային պայմաններում մշակվում է միմոզայի մեկ տեսակ՝ պատկառուկը ։ Վերջինս չափից դուրս զգայուն բույ է, և թեկուզ մեկ հպումից փոքր տերևները հավաքվում, կուչ են գալիս և կախվում ներքև։
Նկարագրություն
Տերևները կրկնափետրաձև են, ծաղիկները՝ փոքրիկ, հասկաձև կամ գլխիկավոր ծաղկաբույլերով։ Պտուղը կաշեկերպ կամ թաղանթավոր ունդ է։ Հայտնի է միմոզայի 450—500 տեսակ։ Միմոզայի առանձին տեսակների տերևները ընդունակ են շարժվելու՝ նաստիաների․ օրինակ, ամոթխած պատկառուկի (M․ pudica) տերևիկները հպումից, հարվածից կամ մութն ընկնելուց զույգ առ զույգ ծալվում են, և ամբողջ բարդ տերևն իջնում է։
Ծանոթագրություններ
Կատեգորիա:Միմոզազգիներ
Պոլա Ֆոքս
Պոլա Ֆոքս  (Paula Fox, ), ամերիկացի կին գրող, լրագրող, մանկավարժ, մանուկների և մեծահասակների համար նախատեսված գրքերի, հեռուստատեսային սցենարների հեղինակ։ «Ստրուկներին հալածողը» վեպի համար Ջոն Նյուբերի անվան (1974 թվական) և գրականության բնագավառում բազմամյա ներդրման համար (1978) Հանս Քրիստիան Անդերսենի անվան մրցանակի դափնեկիր է, 1983 թվականին՝ Գրքի ազգային մրցանակ մանկական գրականության բնագավառում, Գերմանական մրցանակ մանկական գրականության բնագավառում (2008 թվական)։
1992 թվականին Պոլա Ֆոքսի՝ մեծահասակների համար նախատեսված ստեղծագործությունների ժողովածուն դուրս է մնացել տպագրությունից ։ 2011 թվականին Պոլա Ֆոքսի անունը գրանցվել է Նյու Յորքի գրողների փառքի սրահում ։
Կենսագրություն
Պոլա Ֆոքսը ծնվել է 1923 թվականին Նյու Յորքում։ Սովորել է Կուբայում, Կանադայում, Ամերիկայի Միացյալ Նահանգներում։ Նրա հայրը՝ Հարվի Ֆոքսը, սցենարներ է գրել։ Նրա մայրը կուբայական ծագում է ունեցել և Պոլա Ֆոքսի ծնվելուց հետո հրաժարվել է նրանից։ Պոլայի մայրական կողմի տատիկը, ով ապրել է Նյու Յորքում, փրկել է նրան։
Հետագայում Ֆոքսը սովորել է Կոլումբիայի համալսարանում։ Ամուսնացել է գրաքննադատ և թարգմանիչ Մարտին Գրինբերգի հետ։ Նրան երկու որդի են ունեցել։ Պոլա Ֆոքսը որոշ ժամանակ ուսուցիչ և դաստիարակ է աշխատել։
Արտաքին հղումներ
Կատեգորիա:1923 ծնունդներ Կատեգորիա:Անձինք այբբենական կարգով Կատեգորիա:Նյու Յորք քաղաքում ծնվածներ Կատեգորիա:Մարտի 1 մահեր Կատեգորիա:Ապրիլի 22 ծնունդներ Կատեգորիա:2017 մահեր Կատեգորիա:Գուգենհայմի կրթաթոշակառուներ Կատեգորիա:Գրողներ այբբենական կարգով Կատեգորիա:20-րդ դարի ամերիկացի կին գրողներ Կատեգորիա:Արվեստի և գրականության ամերիկյան ակադեմիայի անդամներ Կատեգորիա:20-րդ դարի ամերիկացի վիպասաններ Կատեգորիա:21-րդ դարի ամերիկացի գրողներ Կատեգորիա:Կոլումբիայի համալսարանի շրջանավարտներ Կատեգորիա:Ամերիկացի մանկավարժներ Կատեգորիա:Ամերիկացի մանկագիրներ Կատեգորիա:Ամերիկացի թարգմանիչներ Կատեգորիա:Ամերիկացի սցենարիստներ Կատեգորիա:Ամերիկացի կին վիպասաններ Կատեգորիա:21-րդ դարի ամերիկացի կին գրողներ Կատեգորիա:Ամերիկացի լրագրողներ
Սիրո թունել (բնության հուշարձան)
Սիրո թունել, տեղային նշանակության բնության հուշարձան։ Գտնվում է Ուկրաինայում՝ Կլևան ավանի հարևանությամբ, Ռովնոյի շրջանի Ռովնոյի մարզում, Կլևանից Օրժև տանող երկաթուղու մի հատվածում։
Թունելը ուխտագնացության վայր է սիրահար զույգերի և զբոսաշրջիկների համար։ Գոյություն ունի զբոսաշրջային առասպել, ըստ որի, եթե սիրահարված զույգերը անցնեն թունելով և երազանք պահեն, ապա այդ երազանքը կկատարվի ։ Որոշ նորապսակներ այստղ ծաղիկներ են տնկում, որպես իրենց զգացմունքների խորհրդանիշ։